इस्लामाबाद (भाषा)। पाकिस्तान के बलूचिस्तान प्रांत के मुख्यमंत्री ने कहा है कि कुछ मुट्ठीभर लोगों के कहने पर बलूच कभी भी भारत का ‘गुलाम' नहीं बन सकता हैं। बलूचिस्तान के अंजारा कलात में एक सभा को संबोधित करते हुए मुख्यमंत्री नवाब सनाउल्लाह जेहरी ने कहा, ‘‘ बलूच पाकिस्तान में भाइयों की तरह रहते हैं।'' जेहरी ने कहा कि बलूचिस्तान में लोग प्रांत में दुश्मन के एजेंडा के प्रचार में जुटे कुछ मुट्ठीभर लोगों के कहने पर ‘‘भारत के हम गुलाम' नहीं बन सकते है। मुख्यमंत्री ने कहा कि विदेशों में बैठे तत्व युवाओं को अपने नापाक इरादों के लिए इस्तेमाल करने का प्रयास कर रहे हैं।